Consiliul Local al municipiului Miercurea-Ciuc

**Direcția de Asistență Socială Miercurea-Ciuc**

530110, Piața Cetății nr. 1, Miercurea-Ciuc, Jud. Harghita

CIF: 49294596, Telefon 0266-315120

e-mail: social@dasmciuc.ro

**Nr. înreg. : DAS- 9505/22.11.2024**

 **Către,**

 **MINISTERUL SĂNĂTĂȚII**

 Conducerea Direcției de Asistență socială Miercurea-Ciuc, vă roagă respectuos publicarea pe site-ul Ministerului Sănătății în data de **25.11.2024 a** următorului anunț:

**A N U N Ţ**

**privind organizarea concursului în vederea ocupării a două posturi contractuale de execuție vacante de medic specialist în cadrul Compartimentului de Asistență medicală în unitățile de învățământ**

**1.** În conformitate cu prevederile Legii nr. 53/2003 privind Codul Muncii-republicată, cu modificările și completările ulterioare, OUG nr. 57/2019, privind Codul Administrativ, cu modificările și completările ulterioare, a Hotărârii Guvernului României nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice și în baza art. VII alin. (1), lit. b), alin. 2, lit. a) și alin. (3) din OUG nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea și completarea unor acte normative, precum și pentru prorogarea unor termene.

Direcţia de Asistenţă Socială Miercurea-Ciuc, organizează concurs de recrutare pe perioadă nedeterminată a următoarelor funcții contractuale de execuție vacante:

* **2 posturi de medic specialist**, **(COD COR 221108)** cu studii universitare în cadrul Compartimentului Asistență medicală în unitățile de învățământ, astfel:
* **în data de 17.12.2024, ora 9,00 proba scrisă;**
* **în data de 19.12.2024, ora 13,00 proba practică.**

Durata normală a timpului de muncă este de 7 ore/zi, 35 ore/săptămână;

 **2. Concursul se desfășoară în conformitate** cu Ordinul M.S. nr. 166 din 26 ianuarie 2023
pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi, cu modificările și completările ulterioare.

1. **Condițiile generale și specifice prevăzute în fişa postului**:

**3.1 Nivelul studiilor:** studii superioare de lungă durată cu diplomă de licență de medic medicină generală, specializarea: medic specialist.

**3.2. Certificat de medic specialist.**

1. **Condiţii necesare ocupării posturilor contractuale vacante/temporar vacante:**

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

 b) cunoaşte limba română, scris şi vorbit;

 c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

 d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

 e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

 f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

 g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

 h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

**5. Probele stabilite pentru concurs:** selecţia dosarelor de înscriere la concurs, probă scrisă şi probă practică**.**

***Fiecare probă de concurs are caracter eliminatoriu*.**

**Se pot prezenta la următoarea etapă numai candidații declarați admiși la etapa precedentă.**

**6. Dosarul de concurs** trebuie să conţină în mod obligatoriu următoarele documente:

1. Formular de înscriere la concurs;
2. Copia diplomei de licenţă și certificatul de medic specialist;
3. Copia certificatului de membru al organizaţiei profesionale cu viza pe anul în curs;
4. Acte doveditoare pentru calcularea punctajului prevăzut în Anexa nr. 3 la Ordinul M.S. nr. 166/2023, cu modificările și completările ulterioare;
5. Certificat de cazier judiciar în original;
6. Certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
7. Adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
8. Copia actului de identitate sau orice alt document care atestă identitatea, potrivit legii, aflate în termen de valabilitate;
9. Copia după carnetul de muncă, sau alte acte pentru determinarea vechimii în muncă;
10. Copia certificatului de căsătorie sau a altui document prin care s-a realizat schimbarea de nume, după caz;
11. Asigurare de răspundere civilă profesională pentru malpraxis;
12. Curriculum vitae, model comun european;

 Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de certificatul de încadrare într-un grad de handicap, emis în condiţiile legii.

 Certificatul de cazier judiciar sau, după caz, extrasul de pe cazierul judiciar poate fi înlocuit cu o declaraţie pe propria răspundere privind antecedentele penale.

 În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul certificatului de cazier judiciar sau, după caz, a extrasului de pe cazierul, anterior datei de susţinere a probei scrise.

Dosarele de concurs se depun la Compartimentul Resurse Umane din cadrul Direcției de asistență socială Miercurea-Ciuc.

Candidații au obligaţia de a se prezenta la Compartimentul Resurse Umane din cadrul Direcției de asistență socială Miercurea-Ciuc, cu documentele în original, pentru certificarea acestora.

Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut pentru depunerea dosarelor, conform calendarului de concurs, propunerea sa privind instrumentele necesare pentru asigurarea accesibilităţii probelor de concurs.

1. **Bibliografia și tematica de concurs:**
2. Ordonanţa de urgenţă a Guvernului nr. 57/2019 privind Codul administrativ, publicată în M. Of. nr. 555/05.07.2019, cu modificările şi completările ulterioare:
	1. Partea a VI-a, Titlul III, Capitolul III “Drepturi şi obligaţii ale personalului contractual din administraţia publică, precum şi răspunderea acestuia” ;
	2. Partea a VI-a, Titlul II, Capitolul V, Secţiunea a 2-a, art. 430, art. 432-434, art. 437-441, art. 443-449.
3. Ordinul Ministrului Sănătății nr. 1563 din 12 septembrie 2008 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi, publicat în M. Of. nr. 651/15.09.2008;
4. Ordin nr 2508/4493/2023 pentu aprobarea metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos, mpublicat în Monitorul Of. Nr 703 din 1 august 2023
5. Ordinul Ministrului Sănătății nr. 1456 din 25 august 2020 pentru aprobarea [Normelor de igienă din unităţile pentru ocrotirea, educarea, instruirea, odihna şi recreerea copiilor şi tinerilor](file:///C%3A%5CUsers%5CDSP-PC124%5Csintact%204.0%5Ccache%5CLegislatie%5Ctemp329544%5C00212006.htm), publicat în M. Of. nr. 787/28.08.2020;
6. Calendarul național de vaccinare prevăzut de art. 1 din Ordinul Ministrului Sănătăţii nr. 1467/2016 privind modificarea Normelor tehnice de realizare a programelor naţionale de sănătate publică pentru anii 2015 şi 2016, aprobate prin Ordinul Ministrului Sănătăţii nr. 386/2015, şi de prelungire a aplicabilității acestuia până la data de 31 martie 2017, publicat în M. Of. nr. 1045/23.12.2016;
7. Ordinul Ministrului Sănătății nr. 1226/2012 pentru aprobarea Normelor tehnice privind gestionarea deşeurilor rezultate din activităţi medicale şi a Metodologiei de culegere a datelor pentru baza naţională de date privind deşeurile rezultate din activităţi medicale,
8. Manual pentru asistență medicală școlară, Maria Alexandra Cucu, Rodica Nicolescu, București 2023.
9. Protocoale de diagnostic și tratament în pediatrie, coordonator Prof Dr Doina Anca Pleșca 2020-21, 2023
10. Protocoale de diagnostic și tratament în medicină de familie, editura Amaltea 2024, autor: Viorela Enachescu
11. Tratat de pediatrie, Prof Dr doina Anca Pleșca , 2021
12. Lange Medicină de familie , ediția a VI-a
13. Prospect: Informații pentru utilizator EpiPen 150 micrograme soluţie injectabilă în stilou preumplut EpiPen 300 micrograme soluţie injectabilă în stilou preumplut/ Adrenalină

 **8. Tematica;**

- Primul-ajutor prespitalicesc în principalele urgențe medico-chirurgicale: entorse, luxaţii, fracturi, traumatisme forte, arsuri;

- Atitudinea medicului în fața unor simptome comune (astenia, febra, dispneea, durerile abdominale);

- Afecțiunile respiratorii la copil : infecțiile acute de căi respiratorii superioare (IACRS), pneumonia acută comunitară, astmul bronșic, otita medie acută;

- Afecțiunile cardio-vasculare la copil: cardiopatiile congenitale, tulburările de ritm cardiac și de conducere;

- Afecțiuni digestive la copil: diareea acută, diareea cronică și malabsorbția, intoleranța la lactoză, boala celiacă, boala de reflux gastroesofagian, apendicita acută;

 - Afecțiunile renale la copil și adultul tânăr: infecțiile de tract urinar,cauze si tablou clinic în sindromul nefrotic și nefritic;

 - Afecțiunile metabolice la copil: obezitatea;

 - Afecțiunile hematologice la copil: sindrom anemic;

- Afecțiunile endocrine la copil: hipertiroidia, hipotiroidia;

- Afecțiunile neurologice la copil: epilepsia, convulsiile febrile;

- Afecțiunile psihice la copil: tulburări de spectru autist, simptomatologie depresia;

 - Afecțiunile dermatologice la copil: eritemele fesiere, dermatita (eczema) atopică;

 - Bolile infecțioase și contagioase la copii: toxiinfecțiile alimentare, rujeola, rubeola, scarlatina, varicela, scabia, pediculoza;

 - Norme privind gestionarea deșeurilor rezultate din activitățile medicale desfășurate în cabinetele medicale din unitățile de învățământ;

- Nevoile nutritive și calorice ale copiilor;

- Cerințele igienico-sanitare în colectivitățile de copii și tineri;

- Cerințele igienico-sanitare ale blocului alimentar în colectivitățile de copii și tineri;

 - Atribuțiile medicului școlar/medicului (după caz) din creșe, grădinițe, școli licee;

 - Cerințele igienico-sanitare ale cabinetului medical din unitățile de învățământ.

**Proba practică a concursului se va face pe bază de cazuri medicale ipotetice, din tematica și bibliografia concursului.**

 **Tematica si bibliografia se aplică și la proba practică.**

1. **Calendarul de desfășurare a concursului:**

|  |  |
| --- | --- |
| **25.11.2024 ora:10,00** | **Publicare anunț concurs** |
| **25.11.2024-06.12.2024** | **Perioada de depunere a dosarelor de concurs** |
| **09.12.2024 până la ora: 15,00** | **Selecția dosarelor** |
| **09.12.2024 până la ora: 15,30** | **Afişare rezultate selecţie dosare** |
| **10.12.2024 până la ora: 15,00** | **Depunere contestaţie rezultate selecţie dosare** |
| **11.12.2024 până la ora: 15,00** | **Soluționare contestații și afișare rezultat contestații** |
| **17.12.2024 ora: 09,00** | **Data desfăşurării probei scrise** |
| **17.12.2024 până la ora: 15,00** | **Afişare rezultate proba scrisă** |
| **18.12.2024 până la ora: 15,00** | **Depunere contestaţii proba scrisă** |
| **18.12.2024 ora: 16,00** | **Afişare rezultate contestaţii proba scrisă** |
| **19.12.2024 ora: 13,00** | **Data de desfăşurare a probei practice** |
| **19.12.2024 ora: 16,00** | **Afişare rezultate proba practică** |
| **20.12.2024 până la ora: 16,00** | **Depunere contestaţii proba practică** |
| **21.12.2024 până la ora: 15,30** | **Afișare rezultate contestaţii proba practică** |
| **23.12.2024 ora: 15,30** | **Afișare rezultate finale** |

Relaţii suplimentare cu privire la desfășurarea concursului se pot obţine în zilele lucrătoare, luni-joi 07,30-16,00, vineri 7,30-13,30 la sediul Direcției de asistență socială Miercurea-Ciuc, Compartimentul Resurse umane şi la telefon nr. 066-315120, int. 245 - persoana de contact Barta Mária Enikő, secretar al comisiei, e- mail bartaeniko@dasmciuc.ro , sau accesând site-ul Direcției de Asistență Socială Miercurea-Ciuc, [www.dasmciuc.ro](http://www.dasmciuc.ro) – secţiunea Anunțuri de angajare.

**Director executiv,**

**Nagy Anna**